Uredba Komisije (ES) št. 1224/2003

z dne 9. julija 2003

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 2176/2002 [2], in zlasti člena 9(1) Uredbe,

ob upoštevanju naslednjega:

(1) Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.

(2) Uredba Sveta (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vse druge nomenklature, ki na njej temeljijo v celoti ali delno ali ji dodajajo kakršenkoli dodaten pododdelek, in so določena s posebnimi določbami Skupnosti za uporabo tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili je treba blago, poimenovano v stolpcu 1 preglednice v Prilogi k tej uredbi, uvrstiti pod oznako KN, navedeno v stolpcu 2, zaradi razlogov, navedenih v stolpcu 3.

(4) Ustrezno je, da se lahko imetnik na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirano nomenklaturo, in ki niso v skladu s to uredbo, tri mesece še naprej sklicuje na podlagi člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila nazadnje spremenjena z Uredbo (ES) št. 2700/2000 Evropskega parlamenta in Sveta [4].

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice v Prilogi, se uvrsti v kombinirano nomenklaturo pod oznako KN, navedeno v stolpcu 2 navedene preglednice.

Člen 2

Po določbah člena 12(6) Uredbe (EGS) št. 2913/92 se v obdobju treh mesecev še naprej lahko sklicuje na zavezujoče tarifne informacije, ki so jih izdali carinski organi držav članic, in ki niso skladne s to uredbo.

Člen 3

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. julija 2003

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 331, 7.12.2002, str. 3.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje blaga | Uvrstitev Oznaka KN | Utemeljitev |

(1) | (2) | (3) |

1.Brezalkoholni napitek, ki se sestoji iz vode z dodanim ogljikovim dioksidom, saharoze, glukoze, citronske kisline, tavrin (0,4 %), glukuronolaktona (0,24 %), inozitola, vitaminov, arom in barvil. Prodaja se kot energetska pijača v pločevinkah z vsebnostjo 250 ml. | 22021000 | Uvrstitev opredeljujejo določbe splošnih pravil 1in 6 za razlaganje kombinirane nomenklature, opomba 3 k Poglavju 22, dodatna opomba 1 k Poglavju 22 in besedilo oznak KN 2202 in 22021000. Če proizvod vsebuje med drugim tavrin, kofein in vitamine, se zaradi tega ne izključi iz tarifne podštevilke 22021000 (glej pojasnilo harmoniziranega sistema za tarifno številko 2202, del (A), postavka (2) in pojasnilo kombinirane nomenklature za oznako KN 22021000). |

2.Plastična folija, ki nima celičaste strukture skupne debeline približno 0,011 mm, ki se sestoji iz plasti poli(etilentereftalata) (PET), ki je metaliziran na eni strani z aluminijem in nato prevlečen s plastjo alkilatne melaminske smole (lak).Prevladujoča plastika je poli(etilentereftalat). Kovinska plast je nanesena vakuumsko in metalizirani sloj oddaja svetlobo. Plastična folija se lahko uporablja v proizvodnji odej za reševanje. | 39206219 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 3920, 392062 in 39206219. Metalizirana plastična folija ne spada med proizvode tarifne št. 3921, saj se vakuumsko nanesena kovinska plast ne smatra kot ojačitev plastične folije (glej tudi pojasnilo harmoniziranega sistema za tarifno št. 3920). |

--------------------------------------------------